text: Elton John-billetsalg åbnet
  21 januar 2012 kl. 08.08
  KL 10 lørdag begyndte billetsalget til koncerten med Sir Elton John.
  Alle der mødte op hos Auto Lindvang i Sønderborg inden klokken 10 lørdag formiddag var sikret billetter til koncerten.
  Der er 16.000 billetter til salg til koncerten, der spilles den 4. juli i Augustenborg Slotspark. En arena der tidligere har budt på store internationale koncerter arrangeret af Kultur i Syd.
  Koncerten, der er Elton Johns eneste i Danmark i år, er afslutningen på en stor turné i England.
  